Αμφίλοχοι Ιβηρικής Χερσονήσου

Οι Αμφίλοχοι ήταν μία αρχαία ελληνική αποικία στην Ιβηρική Χερσόνησο.

Την πληροφορία αντλούμε από τον γεωγράφο Στράβωνα στα Γεωγραφικά τουΣτράβωνος Γεωγραφικά, κεφάλαιο 4,3: ἐν Καλλαϊκοῖς δὲ τῶν μετὰ Τεύκρου στρατευσάντων τινὰς οἰκῆσαι͵ καὶ ὑπάρξαι πόλεις αὐτόθι͵ τὴν μὲν καλουμένην Ἕλληνες τὴν δὲ Ἀμφίλοχοι͵ ὡς καὶ τοῦ Ἀμφιλόχου τελευτήσαντος δεῦρο καὶ τῶν συνόντων πλανηθέντων μέχρι τῆς μεσογαίας. που με την σειρά του βασίστηκε στον προγενέστερό του Ασκληπιάδη από την Μύρλεια της Βιθυνίας. Η πόλη ιδρύθηκε από τον Αμφίλοχο μετά το πέρας του Τρωικού πολέμου, όπου με τους συντρόφους του περιπλανήθηκε στην Καλλαϊκή και απεβίωσε στα μέρη αυτάΣτο ίδιο..

Απόψεις ερευνητών και εικασίες
Ο συγγραφέας  Emilio HübnerEmilio Hübner Real Enciclopedia del Mundo Clásico υποστήριζε ότι το ΄όνομα της πόλεως Αμφίλοχοι ίσως να ταυτίζεται με κάποια κελτικά ονόματα του τύπου  ambimogidus= φιλόδοξος. Ένα τέτοιο βρέθηκε στην ρωμαϊκή αποικία Βράκαρα Αυγούστα.

Κατά τον Ρωμαίο ιστορικό Marcus Junianus Justinus Frontinus (2ος αιώνας μ.Χ.)Marcus Junianus Justinus Επιτομή του έργου του Πομπήιου Τρώγου 44.3.4. αναφέρονται οι Αμφίλοχοι ως γαλικιανός λαός που συνδέεται με τη μετανάστευση των Ελλήνων. Η πηγή του Τρόγου πιστεύεται ότι ήταν ο ίδιος ο Ασκληπιάδης από τη Μύρλεια, μέσω ενός διάσημου αιχμάλωτου πολέμου, του Τιμαγένη της Αλεξάνδρειας (55 π.Χ.).

Υπάρχουν ωστόσο και οι απόψεις ότι ο Αμφίλοχος δεν πήγε ποτέ στην Ισπανία, παρά μόνον στην Αμφιλοχία, όπου ίδρυσε την φερώνυμη πόλη, και ότι γενικά στην ελληνιστική περίοδο πολλές παραδόσεις μεταφέρθηκαν προς την δύση. Ο Αρριανός συνέλεξε χαμένα κείμενα από τον Εκαταίο της Μιλήτου που έλεγαν ότι ο Γηρυόνης (θρυλικός βασιλιάς της Ταρτησσού), ήταν στην πραγματικότητα βασιλιάς της περιοχής της Αμβρακίας και επομένως βασιλιάς των Αμφιλοχίων. Εκεί ήταν που ο Ηρακλής πήρε τα χρυσόμαλλα βόδια από το Γηρυώνα και στον αγώνα εκείνο χάθηκαν και ο σκύλος-φύλακας και τα βόδιαΦλάβιος Αρριανός , Ανάβασις του Μεγάλου Αλεξάνδρου II.16.. Επίσης κατά μερικούς η σχέση του Αμφίλοχου με την Ιβηρική χερσόνησο υποδηλώθηκε από φωνητικές ομοιότητες και από τον Εκαταίο από τη Μίλητο Ισπανόφωνη βικιπαίδεια στο λήμμα Αμφίλοχος.

Άγνωστη η σημερινή της τοποθεσία. Λογικά θα βρισκόταν στην σημερινή Γαλικία της βορειοδυτικής Ισπανίας.

Παραπομπές

Πηγές
 Στράβωνος Γεωγραφικά.
 Emilio Hübner Real Enciclopedia del Mundo Clásico.

Κατηγορία:Αρχαίες ελληνικές αποικίες στην Ιβηρική Χερσόνησο
Κατηγορία:Αρχαίες πόλεις της Ισπανίας